… persoane care, de-a lungul a zeci de ani de activitate, au contribuit la dezvoltarea unei aşezări în funcţie de pregătirea profesională şi de posibilităţile fizice.
Acei oameni care au la activ zeci de ani de muncă, dacă şi sănătatea le permite, simt şi pe mai departe nevoia de a ieşi în public, de a socializa, de a participa la o serie de activităţi, inclusiv la activităţi culturale.
În acest context putem integra manifestarea comună organizată de Asociaţia Seniorilor Sătmăreni, marţi, 12 martie, la reşedinţa de pe bulevardul Transilvania, fostul sediu-punct de lucru al CARP Satu Mare, sub genericul "Întâlnirea poeziei cu primăvara", în colaborare cu Cenaclul literar "Afirmarea" – Satu Mare.
La acest eveniment de factură culturală, aşa cum şi denumirea spune, au avut loc recitaluri de poezie, completate de o serie de câtece din repertoriul naţional, inclusiv piese de muzică folk – creaţii proprii, interpretate de cantautoarea Georgeta Govor.
Întâlnirea a debutat cu tradiţionalele alocuţiuni de salut şi de prezentare, rostite de Ana Cucu – din partea Asociaţiei Seniorilor Sătmăreni şi de scriitorul şi gazetarul Ioan Coriolan Aniţaş, preşedintele Asociaţiei Clubul Creatorilor Afirmarea. Nu au fost necesare alocuţiuni foarte în detaliu, asta pentru că, membrii Cenaclului literar Afirmarea au mai participat de-al lungul anilor la acţiuni comune cu pensionari sătmăreni.
Scenariul întâlnirii de suflet la doar câteva zile după 8 Martie – Ziua Internaţională a Femeii, a fost unul cât se poate de simplu şi firesc. Recitalurile de poezie au alternat cu piese interpretate de Corul seniorilor CARP – dirijat de Ana Cucu, dar şi piese interpretate de Georgeta Govor şi Ioan Tipu Sălăjanu.
Au citit din creaţiile lor Ioan Bâle, Carol C. Koka, Lia Cosma – Koka, Ioan Coriolan Aniţaş şi epigramistul Ioan Tipu Sălăjanu. Printre poemele recitate, dar şi printre piesele muzicale, s-au regăsit şi lucrări dedicate femeii mamă, soţie, soră, fiică sau alte ipostaze. Din partea gazdelor au recitat Ana Cucu şi Ionel Lipcei, din creaţii ale unor autori din literatura universală.
Unele din piesele cântate de Georgeta Govor, dar şi de Ioan Tipu Sălăjanu, gazdele, în majoritatea doamne pensionare, s-au racordat la texte şi la liniile melodice, fiind astfel alcătui un cor eterogen, dar cu plăcută rezonanţă muzicală. Printre piesele interpretare de Corul Seniorilor CARP s-au numărat: Ca o zi de primăvară, Mociriţă cu trifoi, Dorul călător, Pe cărare sub un brad ş.a.
Întâlnirea fiind una de suflet, participanţii au propus ca, periodic, membrii Cenaclului Afirmarea, să susţină momente liricie, de aducere aminte, fiind comemoraţi scriitorii sătmăreni care, au contribuit în timp al dezvoltarea culturii sătmărene. Primul comemorat a fost cunoscutul recitator şi epigramist Cornel Burcea, trecut întru cele veşnice în urmă cu mai bine de doi ani.